EIC ไม่ฟื้น งบ Q3/59 ขาดทุนเพิ่มขึ้น 71% มาที่ 68.15 ลบ.
EIC ไม่ฟื้น งบ Q3/59 ขาดทุนเพิ่มขึ้น 71% มาที่ 68.15 ลบ. จากปีก่อนขาดทุน 39.84 ลบ. หลังค่าใช้จ่ายในการบริหารงานพุ่ง– อัตราแลกเปลี่ยนเพิ่มเนื่องจากการอ่อนค่าของเงินบาท ขณะที่งวด 9 เดือนขาดทุน 148.57 ลบ. เพิ่มขึ้น 505% จากปีก่อนขาดทุน 24.57 ลบ.
14 พ.ย. 2559

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 68.15ล้านบาท หรือขาดทุนสุทธิ 0.097บาทต่อหุ้น ขาดทุนเพิ่มขึ้น 71% จากช่วงเดียวกันของปีก่อนที่มีผลขาดทุนสุทธิ 39.84ล้านบาท หรือขาดทุนสุทธิ 0.063บาทต่อหุ้น  
โดยผลการดำเนินงานในไตรมาสดังกล่าวขาดทุนเพิ่มขึ้นเนื่องจากค่าใช้จ่ายในการบริหารงานเพิ่มขึ้น เหตุจ้างพนักงานเพิ่มในเดือนกรกฎาคม 2558 เพื่อดูแลเรื่องการลงทุนและค่าใช้จ่ายที่เกี่ยวข้อง – อัตราแลกเปลี่ยนเพิ่มขึ้นเนื่องจากการอ่อนค่าของเงินบาท  
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 148.57 ล้านบาท หรือขาดทุนสุทธิ 0.219 บาทต่อหุ้น ขาดทุนเพิ่มขึ้น 505% จากช่วงเดียวกันของปีก่อนที่มีผลขาดทุนสุทธิ 24.57ล้านบาท หรือขาดทุนสุทธิ 0.047บาทต่อหุ้น